Leitnant Skati käsiraamat

# Leitnant Skati käsiraamat

Martin Heni `<kde@heni-online.de>`

Eugene Trounev `<eugene.trounev@gmail.com>`

Korrigeerija: Mike McBride
Tõlge eesti keelde: Marek Laane
Versioon 1.40 (2013-05-05)

Autoriõiguse märge

See käsiraamat kirjeldab mängu Lieutenant Skat versiooni 1.40.

Peatükk 1. Sissejuhatus
Sissejuhatus

# Peatükk 1. Sissejuhatus

### Mängu tüüp:

kaardimäng, arkaadmäng

### Mängijate arv:

Kaks

Leitnant Skat (saksa keeles Offizierskat) on kahe mängijaga lõbus ja köitev kaardimäng, kus vastaseks võib olla nii inimene kui ka arvuti.

Mängus kasutatakse üht kaardipakki. Kaadid segatakse ja jagatakse mängijate vahel nii, et pooled neist on näoga üles-, pooled allapoole. Iga mängija saab korraga käia ühe avatud kaardi. Kui kõik kaardid on käidud, mäng lõpeb, punktid arvestatakse kokku ning kuulutatakse välja võitja.

Peatükk 2. Kuidas mängida
Kuidas mängida

# Peatükk 2. Kuidas mängida

### Eesmärk:

koguda mänguga üle 60 punkti.

Kui kaardid on jagatud, on mõlemal mängijal 16 kaarti. Kaardid asetatakse kahte rõhtritta, mõlemas neli kaarti. Pooled kaardid on näoga üles-, pooled allapoole. Mängija näeb nii enda kui vastase kaarte. Käimiseks klõpsa mõnel oma kaardil, mis on näoga ülespoole. Vastane peab seejärel talitama samamoodi.

### Märkus

Kui vastaseks on tehisaju, valitakse selle kaardid automaatselt.

Kui valikud on tehtud, võrreldakse käidud kaarte ja sina või su vastane teenib punkte. Mäng lõpeb 16 käiguga ehk siis, kui nii sina kui vastane olete kõik kaardid ära käinud. Seejärel võrreldakse sinu punkte vastase omaga ning kellele on punkte rohkem, võidab mängu.

Peatükk 3. Mängureeglid, strateegia ja nõuanded
Mängureeglid, strateegia ja nõuanded

# Peatükk 3. Mängureeglid, strateegia ja nõuanded

## Mänguväli

1: Aktiivse mängija tähis
2, 3: Esimese ja teise mängija kaardipakid
4: Võidetud tihide pakk (kui neid on)
5: Mänguala
6: Tulemuste tabel mängija nime, aktiivses mängus saavutatud punktide, üldise tulemuse ning võidetud mängude arvuga
7: Mängija tähis (inimene või arvuti)
8: Aktiivse mängu trumpmast
Reeglid
Reeglid

## Reeglid

- Mõlemal mängijal on 16 kaarti. Kaheksa neist on varjatud, kaheksa avatud.

- Näoga allapoole kaardi saab avada alles siis, kui selle peal olnud näoga ülespoole kaart on välkja käidud.

- Igas mängus on juhuslikult valitud trumpkaart.

- Kõik neli soldatit on samuti trumbid ega kuulu õigupoolest masti.

- Kui trumpmastiks on nt. ärtu, siis on trumbiks kõik seitse ärtut ning neli soldatit, kokku on seega 11 trumbikaarti.

- Soldat trumpab teisi soldateid üle järgmises järjekorras: risti->poti->ärtu >ruutu.

- Trumpmastis on kaartide järjekord järgmine: risti soldat, poti soldat, ärtu soldat, ruutu soldat, äss, kümme, kuningas, emand, üheksa, kaheksa, seitse.

- Teistes mastides on kaartide järjekord järgmine: äss, kümme, kuningas, emand, üheksa, kaheksa, seitse.

- Kaartide väärtused ülalt alla:

Kaart | Väärtus
Äss | 11
Kümme | 10
Kuningas | 4
Emand | 3
Soldat | 2
Üheksa | 0
Kaheksa | 0
Seitse | 0

- Eriline trumbimäng on niinimetatud Grand. Sellises mängus ei ole ükski mast trump ning trumbiks on vaid neli soldatit. Sellist võimalust näidatakse soldatipea märgiga tulemuste väljal.

- Kui mängija alustab mängu, võib ta vabalt valida, millist kaarti käia, olgu see tavaline või trumpkaart.

- Välja saab käia ainult kaarti, mis on mängija pakis näoga ülespoole.

- Tihi võitnud mängija alustab järgmist käiku.

- Mängija, kes võidab tihi, lisab väljamängitud kaartide väärtused oma tulemusele.

- Üle 60 punkti kogunud mängija võidab mängu.

- Kui mõlemad mängijad koguvad 60 punkti, lõpeb mängi viigiga.

- Iga mängu eest antakse teatud arv punkte, mis lisatakse üldisele tulemusele.

Punktid | Tulemus
60 | 1
61 kuni 90 | 2
91 kuni 119 | 3
120 | 4

Strateegia ja nõuanded
Strateegia ja nõuanded

## Strateegia ja nõuanded

Mängu alustades võib esimese käigu tegija käia suvalise kaardi oma mängupakist, mis on näoga ülespoole. Kui teisel mängijal on oma näoga ülespoole kaartide seas sama masti kaart, peab ta sellega vastama. Kui teisel mängijal aga pole sama masti kaarti, võib ta käia suvalise kaardi oma maitse kohaselt.

Kui on vähemalt üks trumpkaart, võidab tihi suurim trump.

Kui trumpkaarti pole, võidab tihi selle masti kõrgeim kaart, mille käis välja alustaja.

Kui vastasel pole samast mastist kaarti ega trumpi, peab ta käima mis tahes kaardi ning alustaja võidab tihi.

Tihi võitnud mängija alustab järgmist käiku.

Peatükk 4. Korduma kippuvad küsimused
Korduma kippuvad küsimused

# Peatükk 4. Korduma kippuvad küsimused

4.1. Kas kaardipaki välimust saab ka vahetada?
4.2. Tegin vea. Kas selle saab tagasi võtta?
4.3. Kas mängida saab ka klaviatuuri abil?
4.4. Ma ei saa aru, mida ma peaksin tegema! Kas mingeid vihjeid ei ole?
4.5. Ma pean mängust väljuma, aga mäng ei ole veel läbi. Kas ma saan oma seisu salvestada?
4.6. Kas mängijate nimesid saab muuta?

4.1. | Kas kaardipaki välimust saab ka vahetada?
| Jah, muidugi. Täpsemalt kõneleb sellest osa "Liidese tutvustus" vastav sektsioon.
4.2. | Tegin vea. Kas selle saab tagasi võtta?
| Ei, see mäng ei võimalda “tagasivõtmist”.
4.3. | Kas mängida saab ka klaviatuuri abil?
| Ei, klaviatuuri abil seda mängida ei saa.
4.4. | Ma ei saa aru, mida ma peaksin tegema! Kas mingeid vihjeid ei ole?
| Ei, see mäng ei paku “vihjeid”.
4.5. | Ma pean mängust väljuma, aga mäng ei ole veel läbi. Kas ma saan oma seisu salvestada?
| Ei, see mäng ei võimalda “seisu salvestamist”.
4.6. | Kas mängijate nimesid saab muuta?
| Jah. Sellest, kuidas muuta mänguaknas paremal näidatavaid nimesid, kõneleb täpsemalt osa 'Liidese tutvustus' vastav sektsioon.

Peatükk 5. Liidese tutvustus
Liidese tutvustus

# Peatükk 5. Liidese tutvustus

## Menüü Mäng

Mäng → Uus (Ctrl+N)

  Alustab uut mängu.

Mäng → Lõpeta mäng (Ctrl+End)

  Lõpetab käimasoleva mängu.

Mäng → Puhasta statistika

  Eemaldab kõigi aegade statistika. Tavaliselt salvestatakse see mängu lõppedes ning see sisaldab iga mängija kohta teavet mängitud ja võidetud mängude kohta. Selle valikuga taoline info kustutatakse.

Mäng → Välju (Ctrl+Q)

  Lõpetab rakenduse töö.

Menüü Seadistused
Menüü Seadistused

## Menüü Seadistused

Seadistused → Mängu alustab

  Valib, kas järgmist mängu alustab mängija 1 (ülal) või mängija 2 (all).

Seadistused → 1. mängija on

  Valib, kes on mängija 1 (ülal). See võib olla kas kohalik mängija, kes kasutab hiirt, või arvuti.

Seadistused → 2. mängija on

  Valib, kes on mängija 2 (all). See võib olla kas kohalik mängija, kes kasutab hiirt, või arvuti.

Seadistused → Teema

  Võimaldab valida teema. See muudab mängu, aga mitte kaartide välimust. Viimaste välimuse saab valida omaette menüükäsuga.

Seadistused → Kaardipaki valimine... (F10)

  Valib mängimisel kasutatavate kaartide esi- ja tagakülje välimuse. Ilmuvast eelvaatlusega dialoogist saab valida kõigi KDE paigaldatud kaardipakkide seast.

  ### Märkus

  Mõned kaardikomplektid on SVG- ehk skaleeritava graafika vormingus. Nende kasutamine annab parema visuaalse tulemuse, kui mängu näiteks suurendatakse. Fikseeritud suurusega graafika kaotab kvaliteedis, kui sellele antakse mingi muu kui esialgu ettenähtud suurus.

Seadistused → Mängijate nimede muutmine...

  Võimaldab muuta mängijate nimesid.

Lisaks on Lieutenant Skatil tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Peatükk 6. Autorid ja litsents
Autorid ja litsents

# Peatükk 6. Autorid ja litsents

Lieutenant Skat

Rakenduse autoriõigus 2000-2007: Martin Heni `(kde AT heni-online.de)`

Graafika autoriõigus 2007: Eugene Trounev `(eugene.trounev AT gmail.com)`

Dokumentatsiooni autoriõigus 2000-2007: Martin Heni `(kde AT heni-online.de)`

Dokumentatsiooni teisendas KDE 2.0 tarbeks: Mike McBride `(no mail)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

Lieutenant Skat on osa KDE projektist http://www.kde.org/.

Lieutenant Skat asub paketis kdegames KDE projekti peamises FTP saidis ftp://ftp.kde.org/pub/kde/.

## Kompileerimine ja paigaldamine

Et Lieutenant Skat oma süsteemis kompileerida ja paigaldada, anna Lieutenant Skat baaskataloogis järgmised käsud:

    % ./configure
    % make
    % make install

Kuna Lieutenant Skat kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.